मंगलबाराव बोथोर नायसंगिरिफोरा मिथिहोनाय बादिब्ला अखा हानाय सानथामसो सोलिबाय थागोन आरो बोथोरनि बिदुंआ खमायलांबाय थागोन। माखासे गुवाहाटी नोगोरमानि थागिरि सुबुंफोरा बेफोरखौ नोजोर होआखैमोन आरो गुसु बोथोरखौ मोनदांआखैमोन नाथाय जेब्ला हरखाबै अखा आरो गुसु बार बारनो बमो अब्लानिफ्राय गुवाहाटी नोगोरमायाव थागिरि सुबुंफोरजों लोगोसे आसाम हादोरसानि खना खनला थानाय सुबुंफोरनि देहायावबो गुसु बोथोरा नांनो हमबाय।